Page:Welsh Medieval Law.djvu/132

 oꝛ med. Ef bıeu koeſcyn pop eıdon oꝛ llys. Ny byd hyt vcharned. Naỽuet dyd kyn kal- an gayaf y keıff ef peıſ achrys achapan. athe- ır kyfelín llıeín o pen elın hyt ymlaen hır vys ywneuthur llaỽdỽꝛ ıdaỽ. ac ny byd ten llıf yny laỽdỽꝛ. Ny byd hyt yny dıllat na myn hyt yg clỽm ylaỽdỽꝛ. kalan maỽꝛth y keıff peıs achrys amantell allaỽdỽꝛ. Yny trı amſer hagen ykeıff penguch. Ef bıeu rannu rỽg y bꝛenhín ar maỽer ar kyghella- ỽꝛ. Ef bıeu yr yſcub auo dꝛos pen pan ran- her yt ytayogeu ffoaỽdyr ac eu marỽ teı. Pan adaỽ kyllıdus ffoaỽdyr yyt heb vedı. aphan gaffer y kyffelyp o varỽ ty: yrıghẏll ageıff ytalareu. Ef ageıff ymehín bỽlch ar emenyn bỽlch oꝛ marỽ teı. ar maen ıſſaf oꝛ ureuan ar dulín oll ar llínhat ar to neſ- ſaf yr dayar oꝛ veıſcaỽn. ar bỽeıll ar crym aneu ar ıeır ar gỽydeu ar katheu. Toꝛth ae henllyn ageıff ef ym pop ty ydel ıdaỽ ar neges y bꝛenhín. Teır kyfelín auyd yn hyt y bıllo rac y arganuot. Ef ageıff ytarỽ adel gan anreıth. Pan vo marỽ yrıghyll: yn truga- red ybꝛenhín y byd yr eıdaỽ. Oꝛ serheır y rıghyll oe eıſted yn dadleu y bꝛenhín: talet